Frenzel var også med ved [[vinter-OL 2014]] i [[Sotji]], hvor han deltog i de [[Nordisk kombineret under vinter-OL 2014|samme konkurrencer]]. Her vandt han konkurrencen på normal bakke, hvor han med 131,5 meter i skihop havde et forspring inden langrendet. Han ventede imidlertid på sin nærmeste forfølger, japaneren [[Akito Watabe]], og de to formåede i et godt samarbejde at holde de øvrige forfølgere bag sig. På den sidste halve kilometer satte Frenzel spurten ind, og han vandt konkurrencen med et forspring på 4,2 sekunder til Watabe, mens nordmanden [[Magnus Krog]] sikrede sig bronze.<ref>{{kilde | url = http://www.olympedia.org/results/350424 | titel = Normal Hill / 10 km, Individual, Men | udgiver = olympedia.org | hentet = {{dato|12-11-2021}} }}</ref> På stor bakke blev han nummer ti,<ref name=oly /> og i holdkonkurrencen var tyskerne (Björn Kircheisen, Johannes Rydzek, [[Fabian Riessle]] og Frenzel) bedst efter skihoppet, men nordmændene var stærkest i langrendet og vandt med et forspring på blot 0,3 sekund foran tyskerne, der dermed fik sølv, mens bronzemedaljen gik til Østrig.<ref>{{kilde | url = http://www.olympedia.org/results/350430 | titel = Team, Men | udgiver = olympedia.org | hentet = {{dato|12-11-2021}} }}</ref>
Levende_personer Sport